**OBRAZLOŽENJE OPĆEG DIJELA FINANCIJSKOG PLANA**

**51450 KINEZIOLOŠKI FAKULTET OSIJEK**

**PRIHODI I PRIMICI**

Ukupno planirani prihodi poslovanja u 2025. godini iznose 1.736.983 eura. U 2026. godini ukupni planirani prihodi poslovanja iznose 1.731.276 eura. Planirani prihodi poslovanja u 2027. godini iznose 1.737.921 eura.

Planirani prihodi iz izvora 11 u 2025. godini procjenjuju se na 1.463.283, u 2026. godini na 1.469.896 eura, te u 2027. godini na 1.476.541 eura. Prihodi iz izvora 11 su opći prihodi iz Ministarstva znanosti i obrazovanja kojima se financiraju plaće i ostale naknade zaposlenicima, programski ugovori za nastavnu i znanstvenu djelatnost. Planirani prihodi na izvoru 31 u 2025. godini iznose 18.700 eura, u 2026. godini iznose 6.380, a u 2027. godini iznose 6.380 eura. Odnose se na prihode školarina programa obrazovanja odraslih. Ukupni planirani prihodi iz izvora 43 u 2025. godini iznose 255.000 eura, u 2026. godini iznose 255.000 eura, a u 2027. godini iznose 255.000 eura. Oni se sastoje od prihoda od školarina, upisnina, dodatne provjere na preddiplomskim i diplomskim studijima te prihoda od poslovnog fonda Sveučilišta za troškove poslovanja fakulteta.

**RASHODI I IZDACI**

Ukupno planirani rashodi u 2025. godini iznose 1.659.675 eura. U najvećoj mjeri se odnose na rashode za zaposlene 1.384.983 eura. Sljedeća kategorija su materijalni rashodi u iznosu 258.741 eura a oni se sastoje od rashoda za troškove službenih putovanja, materijala i energije, rashoda za usluge i ostale rashode. Planirani financijski rashodi iznose 1.657 eura.. Rashodi za nabavu nefinancijske imovine imaju procjenu 7.544 eura i sastoje se od nabave opreme za nastavu i odvijanje redovite djelatnosti fakulteta.

Ukupno planirani rashodi u 2026. godini iznose 1.652.968 eura. U najvećoj mjeri se odnose na rashode za zaposlene 1.381.971 eura. Sljedeća najveća kategorija su materijalni rashodi u iznosu 255.046 eura a oni se sastoje od rashoda za troškove službenih putovanja, materijala i energije, rashoda za usluge i ostale rashode. Planirani financijski rashodi iznose 1.657 eura. Rashodi za nabavu nefinancijske imovine imaju procjenu od 7.544 eura.

Ukupno planirani rashodi u 2027. godini iznose 1.658.613 eura. U najvećoj mjeri se odnose na rashode za zaposlene 1.388.616 eura. Sljedeća najveća kategorija su materijalni rashodi u iznosu 254.046 eura a oni se sastoje od rashoda za troškove službenih putovanja, materijala i energije, rashoda za usluge i ostale rashode. Planirani financijski rashodi iznose 1.657 eura. Rashodi za nabavu nefinancijske imovine imaju procjenu od 7.544 eura.

Prema izvorima i godinama procjena je da se u 2025. godini utroši 1.463.283 eura iz izvora 11, 18.700 eura iz izvora 31, 177.692 eura iz izvora 43. Procjena je da se u 2026. godini utroši 1.469.896 eura iz izvora 11, 6.380 eura iz izvora 31, 176.692 eura iz izvora 43. Projekcija za 2027. godinu kaže da se izvora 11 utroši 1.476.541 eura, 6.380 eura iz izvora 31, 175.692 eura iz izvora 43.

**PRIJENOS SREDSTAVA IZ PRETHODNE I U SLJEDEĆU GODINU**

Očekivani procijenjeni prijenos sredstava u 2025. godini ukupno iznosi 77.308 eura., u 2026., godini ukupno iznosi 78.308 eura, u 2027. godini 79.308 eura. To su uglavnom prihodi s izvora 43 prihod od školarina preddiplomskog, diplomskog i izvanrednog studija.

**UKUPNE I DOSPJELE OBVEZE**

Obveze na dan 30.6.2024. godine iznosile su 116.119,,69 eura i najvećim dijelom sastoje se od izdataka za plaću za lipanj 2024. godine u iznosu 111.851,17 eura, obveza za materijalne rashode u iznosu 3.625,30 eura, ostale tekuće obveze u iznosu 571,22 eura, te obveza za nabavu knjiga u iznosu 72,00 eura. Ukupan iznos obveza su nedospjele obveze koje su plaćene tijekom srpnja 2024. godine.

|  |  |  |
| --- | --- | --- |
|  | Stanje obveza na dan 31.12.2023. | Stanje obveza na dan 30.06.2024. |
| Ukupne obveze | 105.591,68 eura | 116.119,69 eura |
| Dospjele obveze | 0,00 | 0,00 |